b'\n_START_ARTICLE_\nPicture Perfect\n_START_SECTION_\nHandling\n_START_PARAGRAPH_\nKate (Jennifer Aniston) k\xc3\xa6mper for sit arbejde p\xc3\xa5 et reklamebureau i New York, hvor lige meget, hvor meget hun syntes hun g\xc3\xb8r, s\xc3\xa5 bev\xc3\xa6ger hun sig bare ikke opad i systemet. Da chancen for en forfremmelse pludselig melder sig, og hun tror hun f\xc3\xa5r den, forsvinder den igen, fordi hendes chefer ikke synes, at hun "ikke er stabil nok". Som bevis for at hun faktisk er "stabil nok", opfinder Kates ven en historie, om at Kate faktisk er forlovet med en fyr, som hedder Nick (Jay Mohr) og bor i Massachusetts, hvor han arbejder som videomand til bryllupper, og med hvem Kate fik taget hendes billede med under en vens bryllup._NEWLINE_Alt g\xc3\xa5r tilsyneladende godt for Kate. Hun f\xc3\xa5r endda opm\xc3\xa6rksomhed, fra den kollega, som hun \xc3\xb8nskede det allermest fra, men alt dette g\xc3\xa5r pludselig galt, og g\xc3\xb8r at Kate bliver tvunget til at bringe hendes s\xc3\xa5kaldte forlovede Nick med til middag hos Kates boss, efter at Nick har reddet en lille pige fra en ildebrand og ender op i nyhederne, for ikke at glemme, at han bliver n\xc3\xa6vnt p\xc3\xa5 samtlige forsider. Kate sp\xc3\xb8rger derfor Nick, om han ikke kunne dumme sig og "sl\xc3\xa5 op" med hende. Nick vil faktisk ikke dette, men g\xc3\xb8r det alligevel for Kates skyld. _NEWLINE_Men da Kate s\xc3\xa5 indser, hvor god Nick er over for hende, indser hun ogs\xc3\xa5 at han er den rette for hende. Filmen ender med at Kate sp\xc3\xb8rger Nick, om han vil med p\xc3\xa5 date med hende, og de kysser hinanden i kirken, hvor Nick skulle optage en bryllupsvideo.'